ብመሰረት ጸብጻብ ውድብ ሕቡራት ሃገራት፡ ሓደ ሲሶ ኣብ ዓቕሚ ኣዳምን ሄዋንን ካብ ዝበጽሑ ህዝቢ ዓለም፡ ዝኾነ ዓይነት መከላኸሊ ጥንሲ ከምዘይጥቀሙ ይጥቀስ። ብሰፊሑ ክረአ እንከሎ ግን፡ ደቂ ኣንስትዮ ዝጥቀማሉ ሜላ መከላኸሊ ጥንሲ፡ ከኒና ኮይኑ ንረኽቦ። 19 ሚእታዊት ካብ ዝተመርዓዋ ደቂ ኣንስትዮ ዝተፈላለየ ዓይነት መከላኸሊ ጥንሲ ይጥቀማ። እቲ ንደቂ ተባዕትዮ ብቐጥታ ዝጸሉ ኣገባብ መከላኸሊ ጥንሲ ግን ብዙሕ ዝውቱር ኣይኮነን። 8% ሚእታዊት ጥራይ ኮንዶም ክጥቀሙ እንከለዉ፡ 2% ሚእታዊት ከኣ ብመጥባሕቲ ንጥንሲ ይከላኸሉ። ቅድሚ ከኒና ምጥቃሞም፡ ደቂ ተባዕትዮ ከም ኮንዶም ዝኣመሰሉ ኣገባባት መከላኸሉ ጥንሲ ክለማመዱ ከምዘለዎም እዩ ዝምዓድ። ኣብ 1960ታት ብደቂ ኣንስትዮ ዝውሰድ ኣገባብ መከላኸሊ ጥንሲ፡ ደቂ ኣንስትዮ ብዘይኣፍልጦ መጻምድተን ነዚ ከኒና ክጥቀማሉ ይኽእላ ነይረን እየን። ኣብዚ ሕጂ እዋን፡ ልዕሊ 100 ሚልዮን ደቂ ኣንስትዮ፡ መከላኸሊ ጥንሲ ከኒና ይጥቀማ። እዚ ኣገባብ መከላኸሊ ጥንሲ ኣብ ኣውሮጳ፡ ኣውስትራልያን ኒውዝላንድን ዝውቱር ኮይኑ፡ ኣብ ኣፍሪቃ፡ ላቲን ኣሜሪካን ሰሜን ኣሜሪካ ካልኣይ ዝውቱር ኣገባብ መከላኸሊ ጥንሲ እዩ። ኣብ ኤስያ ከኣ ብብዝሒ ተጠቀምቱ ኣብ ሳልሳይ ደረጃ ይስራዕ። ኣብ ዝሓለፈ ዓሰርተታት ዓመታት፡ መከላኸሊ ጥንሲ ከኒና፡ ንብዙሓት ደቂ ኣንስትዮ ረዲእወን እዩ። እዚ ከም መሰረታዊ መሰል ደቂ ኣንስትዮን፤ ሓደ ካብ ቀንዲ ምህዞታት መበል 20 ክፍለ ዘመን ክውሰድ እውን ዝከኣል እዩ። ጎናዊ፡ ስምዒታዊ፡ ማሕበራዉን ፋይናንስያውን ሳዕቤናቱ ኣብ ግምት ከየእተወ፡ ኣብ ዝበዝሐ ክፋል ሕብረተሰብ ምሉእ ሓላፍነት ምክልኻል ጥንሲ፤ ጾር ደቂ ኣንስትዮ እዩ ኮይኑ ዘሎ። ሜሪ ስቶፐስ ዘይሕጋዊ ምንጻል ጥንሲ ፈጺሙ ብዝብል ተዓጽዩ ጓል 41 ውላዳ፡ ብህይወት ምትራፋ ዘይትፈልጥ ወላዲት ድሕሪ 13 ሳዕ ዘጋጠመ ምንጻል ጥንሲ 'ብተኣምር' ዝተወልደት ህጻን ወርሓዊ ፅግያት ኣብ ገለ ደቂ ኣንስትዮ ንምንታይ ይብርትዕ?
